Когато доброто настроение те очаква винаги... у дома! - Дизайн
Начало » дизайн » Когато доброто настроение те очаква винаги… у дома!
jilishta 17.05.2017 0 Comment апартамент, дизайн, дизайн на модерно жилище, дизайнери, интериор, интериорен проект
Интериорен проект на апартамент в свежи тонове и ярки акценти
Никой никога не би могъл да отрече, че всички малко или повече си падаме по хармонията, която създават пастелните тонове, както и по класическото съчетание черно и бяло, но отново никой не може да отрече, че свежите ярки цветове – зелено, оранжево, жълто, създават винаги предпоставка за добро настроение и непринудени усмивки!
А когато точно тези ярки цветове провокират пастелна картина в спокойната бежова тоналност, се получава очарователен резултат – и закачлив, и създаващ уют…
Горе-долу в такива рамки се вмества интериорният дизайн на апартамента, който представяме, но на първо място искаме да подчертаем, че неговите собственици са поставили условие – никакво черно и сиво да не присъстват в новия им дом!
Откъде знаем ли? Споделиха ни го авторите на интериорния проект – дизайнерите от студио „Адоро Дизайн“, както и останалите подробности от кухнята на тяхната работа.
Апартаментът, намиращ се в гр. Варна, не е малък по площ и съдържа отворена дневна зона, родителска спалня, детска стая, работен кабинет, баня и WC.
Задачата, поставена пред дизайнерите от собствениците е да изградят функционален и уютен декор на новото им жилище, в което да липсват, както подчертахме по-горе, тъмни цветове, но за сметка на това, за създаването на жизнерадостна атмосфера присъствието на свежи ярки тонове в съчетание с бели стени и дървесен натюрел са задължителни.
Дневната зона е сравнително просторно и светло помещение. Кухнята е компактна, но функционална, а основен акцент в нея е абсорбаторът с интересен дизайн.
Кътът за готвене е отделен от останалата част на дневната с бар-плот, който стои като част от мебелно-декоративната конфигурация, преминаваща през цялото помещение.
В кътът за отдих е разположен голям диван с лежанка, пред него е кафе масичка, която е проектирана специално за клиента и в духа на цветния интериор.
Друг, заслужаващ особено внимание елемент, е светещия таван. Технологията на проектиране на тавана е създадена и осъществена от самите дизайнери и техни партньори.
Главният акцент в дневната е пролетно зеления цвят, а за повече уют е поставена и декоративна каменна облицовка на стената зад дивана. Още едно от условията на собственика е изпълнено – да бъде поставена в интериорната концепция определен вид озвучителна система, която се е доказала във времето пред него.
В родителската спалня дизайнерите проектират своеобразна гардеробна вместо да поставят традиционен гардероб с плъзгащи врати.
Точно гардеробната става част от основния декоративен цветен елемент, започващ от нея, преминаващ през пода, след това по стената до леглото, през тавана по стената до леглото и завършва в ТВ-модула.
Стените са в бяло, освежени с малко цвят и дърво. Скрито осветление под леглото подчертава габаритите му в тъмнината вечер.
Отново бяло, дърво и жълто като акцентен цвят е решението за интериора на кабинета.
Бюрото е проектирано специално за това помещение – със светли външни страни r кант, и цвят отвътре.
Ярките жълти ниши в шкафовете за документи имат визуално своето продължение в декоративния елемент по тавана и завършват с красиво осветително тяло, чиято вътрешност е жълта.
Дизайнът на детската наподобява донякъде интериорната концепция на дневната зона, но с преобладаващ дървесен декор.
Обединяващ елемент тук е продължението на бюрото по стената, след това по тавана и завършващо в дървесна ниша, предвидена за телевизора.
Стаята разполага и с доста места за съхранение на вещи – шкафове и етажерки.
Пространството на антрето е дълго и тясно, но все пак място тук намират малки шкафове, плитък гардероб и място за обувки.
Подовата настилка е гранитогрес с дървесен декор, който преминава и в банята.
Присъства частично и същата каменната облицовка като тази в дневната, както и елегантно скрито осветление, а огледалото визуално разширява тясното пространство.
Банята не е голяма по площ, но въпреки това тук е разположено всичко необходимо като функция за това помещение.
Според желанието на клиента дизайнерите отново използват цветен елемент в зелено.
Голямото предизвикателство в отделната малка тоалетна освен мивка и WC, е разполагането и на пералня, като единственият възможен вариант се оказва модел с горно зареждане и компактни размери.
Пролетно зелено, топло жълто и пастелни нюанси определят облика на този дом, в който доброто настроение със сигурност винаги ще присъства!
Когато правила и ограничения в дизайна няма… Различните ефектни лица на сивия цвят За интериора, живота и страстта… почти като в роман на Стендал Да разгадаеш формулата за уют и комфорт у дома…
Таванен вентилатор HELIOS – DVAM 130 - 232.2 лв.
Таванен вентилатор FERRO – 70W - 189 лв.
Градинска маса и пейки - дървени - комплект - 399 лв.
Sierra Silver - декоративен камък. - 61.65 лв.
Готварска чугунена печка - ThermoCucinotta EVO черна - 4850 лв.
Таванен простор 5 пръчки x 120 см - 42 лв.